
Смернице о увођењу родне перспективе у заштиту животне средине на локалном нивоу – стратешки оквир: 

1. Полазећи од значаја који родна равноправност има за одрживи развој; 
2. Препознајући значај родне равноправности за одрживи  развој  - циљ 5,  као и значај за остваривање других појединачних циљева, а посебно циљева:  6 - чиста вода и санитарни услови, 7 - доступна и обновљива енергија, 11 - одрживи градови и заједнице, 12 - одговорна потрошња и производња, 13 - акција за климу и 15 - живот на земљи;
3. Узимајући у обзир међународне документе (као што су Агенда 21, Пекиншка декларација и платформа за акцију и Европска повеља о равноправности жена и мушкараца на локалном нивоу),  којима се истиче значај укључивања жена у активности у области одрживог развоја, заштите животне средине и управљања природним ресурсима;
4. Имајући у виду законски оквир у Републици Србији, посебно обавезе у области родно одговорног буџетирања и увођења родне перспективе у политике и програме на локалном нивоу;
5. Препознајући разлике у перцепцији жена и мушкарца по питању ризика по животну средину, угрожености климатским променама и понашању у прилагођавању на климатске промене;
6. Увиђајући потенцијал укључивање родне перспективе и проналажење решења за заштиту и унапређење животне средине на локалном нивоу;

Одбор за  заштиту  животне  средине  и  ванредне  ситуације  Сталне  конференције  градова  и  општина  доноси:

Смернице за укључивање родне перспективе у политике и програме у области заштите животне средине јединица локалне самоуправе 

1. Политике и институционални оквир: У  стратешким документима и акционим плановима  јединица локалне самоуправе у области заштите животне средине, родну равноправност треба дефинисати као један од водећих принципа. Родну перспективу укључити у процес израде локалних политика заштите животне средине, а све податке који се односе на лица, потребно је прикупљати, анализирати и приказати разврстане по  полу[footnoteRef:1], у анализи стања и на нивоу индикатора. [1:  Подаци и анализа треба да укључе и друге демографске категорије, као што су старост, место становања, национална припадност, и сл. као и да по тим категоријама, буду доступни разврстани по полу] 


У телима које формира локална самоуправа у области заштите животне средине, треба настојати да се обезбеди равномерно учешће, од најмање 30%, мање заступљеног пола. 

Јединице локалне самоуправе треба да раде на успостављању механизама за консултације са јавношћу у процесу планирања и доношења одлука у области заштите животне средине, као што су зелени савети, а у тим механизмима, између осталих, треба да буду заступљене и женске организације или организације које се баве родном равноправношћу. 

У јавне расправе и друге консултације о питањима и документима од значаја за заштиту животне средине јединица локалне самоуправе ће настојати да укључи и жене и мушкарце и водиће евиденцију учесника по полу. 

Јединице локалне самоуправе ће континуирано унапређивати капацитете за увођења родне перспективе у област заштите животне средине, а успоставиће и сарадњу са механизмима за родну равноправност, тамо где постоје. 

2. Ресурси и финансије: Јединице локалне самоуправе ће у оквиру буџетског програма  6. Заштита животне средине, применити родно одговорно буџетирање, на начин како је прописано Упутством Министарства финансија, односно дефинисањем родно одговорних циљева, индикатора, програмских активности и пројеката;

Јединице локалне самоуправе ће осигурати транспарентност коришћења средстава прикупљених од накнада за заштиту животне средине и обезбедиће партиципативност у дефинисању приоритета њиховог трошења, укључујући у тај процес жене и женске организације, посебно жене из руралних подручја; 

Јединице локалне самоуправе би требало да за све кориснике буџетских средстава, који обављају послове или активности у области заштите животне средине, дефинишу обавезу извештавања по родно осетљивим индикаторима; 

Приликом доделе субвенција, подстицаја и других облика финансијске и материјалне подршке за пројекте и активности у области заштите животне средине, јединице локалне самоуправе би требало да предвиде афирмативне мере за жене, женска предузећа и женске организације, како би се осигурала равноправна расподела ресурса. 

3. У току спровођења активности у области заштите животне средине, за које су јединице локалне самоуправе директно или индиректно одговорне, треба осигурати учешће жена и припадника и припадница рањивих група, без обзира да ли су корисници или носиоци тих активности. 


4. Родно осетљива статистика и индикатори: У свим документима, пројектима и програмима у области заштите животне средине, показатељи и подаци који се односе на лица се прикупљају, приказују, обрађују и анализирају разврстани  по полу и другим релевантним критеријумима[footnoteRef:2]. [2:  Подаци и анализа треба да укључе и друге демографске категорије, као што су старост, место становања, национална припадност, и сл. као и да по тим категоријама, буду доступни разврстани по полу. ] 


Уколико родно осетљиви подаци нису доступни, јединице локалне самоуправе ће радити на унапређењу расположивости и њиховом прикупљању. 

5. Комуникација и информисање: Јединице локалне самоуправе развијаће нове моделе комуникације и информисања којима ће настојати да осигурају доступност знања и информација из области заштите животне средине женама и мушкарцима, укључујући припаднике и припаднице рањивих група. 

У кампањама које се тичу заштите животне средине, јединице локалне самоуправе промовисаће и родну равноправност, кроз коришћење родно осетљивог језика, визуелне елементе и на друге расположиве начине. 

Јединице локалне самоуправе пратиће примену принципа родне равноправности и о резултатима и примерима добре праксе обавештавати јавност и Сталну конференцију градова и општина. 






Прилог 2. 

Контролна листа за допринос родној равноправности у оквиру пројеката и програма у области заштите животне средине 

Контролна листа треба да буде примењена на програме и финансијске планове које предлажу буџетски корисници, али и пројекте које, на основу конкурса и јавних позива финансира јединица локалне самоуправе. 


	Питање: 
	ДА
	НЕ

	Да ли је у циљу пројекта/програма/активности видљив допринос родној равноправности? 
	
	

	Да ли на територији ЈЛС постоје удружења жена и да ли су информисана и укључена у активности у области заштите животне средине? 
	
	

	Да ли су жене активне у пољопривредној производњи укључене у активности у вези са заштитом животне средине (одговор на климатске промене, енергетску ефикасност, модерне одрживе технологије, органску производњу хране и сл.)? 
	
	

	Уколико ЈЛС организује едукације и друге врсте састанака везаних за животну средину, да ли су доступни подаци о учесницима по полу? 
	
	

	Да ли ЈЛС настоји да укључи припаднице и припаднике осетљивих група у консултације и друге врсте састанака (особе са инвалидтетом, жене са села, старе и сл.) укључујући и жене и мушкарце? 
	
	

	Да ли је у пројектима које ЈЛС финансира у области заштите животне средине предвиђено и видљиво учешће жена као носилаца активности? 
	
	

	Да ли је предвиђено учешће жена као корисника активности/услуга - учесница у пројекту/програму у области заштите животне средине? 
	
	

	Да ли су предвиђени индикатори који се односе на лица, односно који су разврстани по полу? 
	
	

	Да ли је у извештају о спроведеном програму/пројекту видљиво на који начин су били укључени грађани и грађанке? 

